b'\n_START_ARTICLE_\n\xc5\xbdupnija Preloka\n_START_SECTION_\nZgodovina\n_START_PARAGRAPH_\nNa mestu dana\xc5\xa1nje \xc5\xbeupnijske cerkve Presvete Trojice je okoli leta 1400 stala prvotna cerkev, ki je bila \xc2\xbbvla\xc5\xa1ka\xc2\xab, tj. pravoslavna, in je obsegala le sedanj prezbiterij. Ladja z zvonikom je bila prizidana v 17. stoletju. Cerkev je bila sprva vini\xc5\xa1ka podru\xc5\xbenica, iz katere se je 1787 izlo\xc4\x8dila kot lokalija. Leta 1860 je bila lokalija pozdvignjena v \xc5\xbeupnijo. Dana\xc5\xa1nja \xc5\xbeupnija obsega vasi Preloka, Zilje, Balkovci in \xc5\xbduni\xc4\x8di. \xc5\xbdupnija ima danes pribli\xc5\xbeno 400 du\xc5\xa1. Podru\xc5\xbenice so cerkev sv. Antona v Ziljah, kapela Ro\xc5\xbenevenske Matere Bo\xc5\xbeje v Grdunih (Balkovci) in kapela sv. Nikolaja v \xc5\xbduni\xc4\x8di. Najve\xc4\x8dja znamenitost na\xc5\xa1e \xc5\xbeupnijske cerkve so baro\xc4\x8dni glavni oltar sv. Trojice (1864) in Ple\xc4\x8dnikovi lestenci._NEWLINE_V \xc5\xbeupniji Preloka so postavljene Farne spominske plo\xc5\xa1\xc4\x8de, na katerih so imena va\xc5\xa1\xc4\x8danov, ki so padli na protikomunisti\xc4\x8dni strani v letih 1942-1945. Skupno je na plo\xc5\xa1\xc4\x8dah 9 imen.\n_START_SECTION_\nSvete ma\xc5\xa1e\n_START_PARAGRAPH_\nSvete ma\xc5\xa1e so v \xc4\x8detrtek, petek, soboto ob 8.00 uri. Nedeljska sveta ma\xc5\xa1a je ob 09.30 uri.'